หนุ่มแชร์เรื่องเพื่อน พลิกจากเด็กเรียน เป็นเสียคน-โดนไล่ออก เพราะทำแบบฝึกล่วงหน้า 
ภาพประกอบจากแฟ้ม,หนุ่มโพสต์เล่าเรื่องเพื่อน สมัยชั้นประถม ถูกครูประจำชั้นทำโทษรุนแรง เพียงเพราะแค่ทำแบบฝึกหัดล่วงหน้า พลิกจากเด็กเรียน เป็นอีกคน จนโดนไล่ออก มีเรื่องโจษจันไปทั่วทั้งจังหวัด,ผู้ใช้เฟซบุ๊ก ,Tepparit Upara, แชร์เรื่องราวของเพื่อนผู้หญิงคนหนึ่งในวัยประถม ซึ่งถือว่าเป็นเด็กเรียนมากคนหนึ่ง แต่ก็มีจุดเปลี่ยน เมื่อวันหนึ่งถูกครูประจำชั้นเอาหนังสือแบบฝึกหัดฟาดไปที่ตัวแบบไม่ยั้ง แล้วทุบเพื่อนคนนั้นตามพยางค์ที่พูดว่า, ใคร สั่ง ให้ แก ทำ มา ก่อน - ฉัน ไม่ ได้ สั่ง ก็ ไม่ ต้อง ทำ อย่า สะ เหนอ หน้า, เหตุผลเพียงเพราะแค่,ทำแบบฝึกหัดมาก่อนล่วงหน้า, แล้วหลังจากนั้นเธอก็ไม่ทำแบบฝึกหัดมาก่อนอีกเลย และยังเปลี่ยนไปเป็นคนละคน ไม่ตั้งใจเรียน และเกลียดการเรียนไปเลย,จากนั้นตนและเพื่อนได้ย้ายห้อง และไปเรียนต่อ ไม่รู้ข่าวคราวกันอีก กระทั่งได้ยินข่าวจากเพื่อนว่า เธอถูกไล่ออกจากโรงเรียน มีเรื่องโจษจันไปทั่วทั้งจังหวัด,ทำให้ได้คิดว่า มันอาจจะใช้เวลานานแสนนาน ที่จะสร้างความมั่นใจให้กับเด็กคนนึงในการเรียนและกล้าแสดงออก แต่มันใช้เวลาแค่เสี้ยววินาที ในการทำลายความกล้าแสดงออกนั้น ที่ไม่รู้จะสร้างภาพจำ ที่จะมีผลในอนาคตอะไรกับเด็กมั้ยก็ไม่รู้,เด็กไม่เหมือนกัน ใช่อยู่ แต่มันจะไม่ดีกว่าเหรอถ้าเราจะเมตตาเด็กๆ ใช้เหตุผลกับพวกเขาแทนที่จะใช้อารมณ์ และทำให้เขารู้สึกว่าเขาปลอดภัยในห้องเรียนของตัวเอง  เพราะตอนเด็ก เราก็ต้องการแบบนี้ไม่ใช่เหรอ,ข้อมูลจาก : เฟซบุ๊ก Tepparit Upara 
หนุ่มโพสต์เล่าเรื่องเพื่อน สมัยชั้นประถม ถูกครูประจำชั้นทำโทษรุนแรง เพียงเพราะแค่ทำแบบฝึกหัดล่วงหน้า พลิกจากเด็กเรียน เป็นอีกคน จนโดนไล่ออก มีเรื่องโจษจันไปทั่วทั้งจังหวัด
เรื่องของเพื่อน,เล่าเรื่องเพื่อน,เด็กประถม,ครูทำโทษ,ข่าวโซเชียล,ข่าวทั่วไป